La Policia de Platges de Sagunt realitza 690 servicis del 17 al 30 de juny
02 de juliol 2019

![](/media/2vkbvjyq/94c_policialocalplayas.jpg)  
  

La Policia Local de Sagunt ha presentat les estadístiques de servicis prestats a les platges del Port de Sagunt i Almardà entre el 17 i el 30 de juny. S'han realitzat un total de 690 assistències, 356 a Almardà i 334 al Port de Sagunt. Entre les ajudes prestades pels agents de seguretat s'inclouen la vigilància del trànsit, la seguretat dels banyistes i el compliment d'ordenances municipals. Les intervencions de la platja d’Almardà inclouen les de Corinto i Malva-rosa.

  

La delegada de Policia Local, Natalia Antonino, ha destacat que malgrat els 4 robatoris o furts registrats durant la segona quinzena de juny, “**els furts i robatoris són pràcticament testimonial****s**”.

  

Així mateix, ha destacat “q**ue tenim una de les platges més segures de tot Espanya com així es va certificar l'any anterior amb el reconeixement a la platja més segura en l'àmbit estatal**” per la qual cosa ha agraït “**a tots els efectius de la policia de platges, socorrisme i ambuláncies mèdiques la seua labor perquè la platja siga la més segura possible**”.

  

En estes dos primeres setmanes, la Policia Local ha sancionat quatre banyistes a la platja del Port de Sagunt per endinsar-se en l'aigua amb bandera roja.

  

A més, han realitzat 40 auxilis, 30 dels quals al Port de Sagunt i 10 a Almardà. Sumant les dos platges, s'han registrat 25 controls de venda ambulant, 27 controls d'animals i 41 denúncies de trànsit en les zones pròximes a les platges (avinguda Mediterrani i Almardà).

  

Així mateix, el perfil de Facebook de la Policia Local ha registrat 1.355 visites en estes dos setmanes, 331 visites en la setmana del 17 al 23, i 1.024 visites entre el 24 al 30 de juny, la qual cosa suposa un augment significatiu a causa sobretot de la informació que diàriament s'oferix de l'estat de la mar en les diferents platges del municipi.

*   [](http://www.facebook.com/sharer.php?u=https://aytosagunto.es/va/actualitat/la-policia-de-platges-de-sagunt-realitza-690-servicis-del-17-al-30-de-juny/ "Facebook")
*   [](http://twitter.com/share?url=https://aytosagunto.es/va/actualitat/la-policia-de-platges-de-sagunt-realitza-690-servicis-del-17-al-30-de-juny/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-policia-de-platges-de-sagunt-realitza-690-servicis-del-17-al-30-de-juny/ "Linked In")
*   [](mailto:?body=https://aytosagunto.es/va/actualitat/la-policia-de-platges-de-sagunt-realitza-690-servicis-del-17-al-30-de-juny/)